పొపాయ్
పొపాయ్ అనే నావికుడు కామిక్ స్ట్రిప్స్‌లోనూ, ఆనిమేటెడ్ చిత్రాలలోనూ అంతే కాక అనేక టెలివిజన్ ప్రదర్శనలలోనూ కనపడే ఒక కాల్పనిక కథానాయకుడు. అతనిని సృష్టించినది, ఎల్జీ క్రిస్లర్ సెగర్, అతను మొదటిసారి 1929 జనవరి 17న కింగ్ ఫీచర్స్ అనే దినపత్రికలోని థింబుల్ థియేటర్" అనే కామిక్ స్ట్రిప్‌లో (కామిక్ స్ట్రిప్స్ = పత్రికలలో కనపడే కార్టూన్ కథలు) కనపడ్డాడు. పొపాయ్" ఇప్పుడు కార్టూన్ కథ యొక్క టైటిల్ కూడా అయ్యాడు.
కోడి రామ్మూర్తి నాయుడు
విజయనగరంలో పొట్టి పంతులు అనే మిత్రుని సహకారంతో సర్కస్ కంపెనీ నెలకొల్పాడు. తుని రాజాగారి నుండి సంపూర్ణ సహకారం లభించింది. రామమూర్తి సర్కస్ సంస్థ పలుచోట్ల ప్రదర్శనలిచ్చి మంచిపేరు తెచ్చుకున్నది. తెలుగు జిల్లాల్లో ప్రదర్శనల తర్వాత 1912లో మద్రాసు చేరాడు. పులులు, ఏనుగులు, గుర్రాలు, చైనా, జపాన్ కళాకారుల సహకారం ఆయనకు లభించాయి.
రామమూర్తి ప్రదర్శనలు అందరినీ ఆకర్షించాయి. శరీరమునకు కట్టిన ఉక్కు గొలుసును, ఊపిరితిత్తులలో గాలిని పూరించుకుని ముక్కలుగా తుంచి వేశాడు. రెండు కార్లను రెండు భుజాలకు ఇనుప గొలుసులతో కట్టించుకునేవాడు. కార్లను శరవేగంగా నడపమనేవాడు. కార్లు కదలకుండా పోయేవి. ఛాతీ పై పెద్ద ఏనుగును ఎక్కించుకునేవాడు. 5 నిమిషాల పాటు, రొమ్ముపై ఏనుగును అలాగే ఉంచుకునేవాడు. తండోపతండాలుగా ప్రజలు వారి ప్రదర్శనలు చూచేవారు.సర్కస్ కంపెనీ బాగా పెరిగింది. రామమూర్తిగారు 1600 మంది గల తన బృందంతో లండన్ వెళ్ళి ప్రదర్శనలిచ్చారు. సుప్రసిద్ధ మల్లుడైన గామా పహిల్వాన్ తమ్ముడు ఇమామ్‌ బక్షీ ఆ బృందంలో వుండేవాడు.